<classify> KOCHA wa timu ya vijana chini ya umri wa miaka 17 ya Rwanda, Rwasamanzi Yves amesema moja ya mechi anayofi kiri itakuwa ngumu watakapokutana ni Serengeti Boys ya Tanzania.Akizungumza na gazeti hili, kocha huyo alisema Tanzania ina kikosi kizuri chenye uwezo lakini pia, wana programu nyingi za vijana. Naihofia Tanzania wana timu nzuri na programu nyingi za vijana, lakini sio kwamba nyingine zisiogopi, zote tunaziheshimu naamini kila mtu ana bahati yake na anaweza kusonga mbele, alisema.Alisema anaamini kwa maandalizi mazuri waliyofanya ndani ya miezi miwili wataweza kufuzu kushiriki michuano ya vijana ya Afrika itakayofanyika mwakani nchini. Rwanda ilipata ushindi wa mabao 3-1 katika mchezo wake wa kwanza dhidi ya Sudan na jana ilitarajiwa kucheza mchezo wa pili dhidi ya Burundi.Timu hiyo ipo kundi A na Tanzania ambapo zitakutana Agosti 21, mwaka huu na baadaye kumalizia na Burundi na Somalia. Timu hiyo katika michuano iliyopita ya Cecafa iliyofanyika Burundi haikushiriki kutokana na wachezaji wengi kukabiliwa na mitihani, kwani asilimia kubwa ni wanafunzi. Michuano hii ni maalumu katika ukanda wa Afrika Mashariki na kati kutafuta timu itakayocheza fainali za Afrika Afcon mwakani.  <topic>: michezo 